94 J. L. Ussinc. 
men forrest: paa den næste træffe vi to Mænd, en ældre og 
en yngre, der bære Togaen paa samme Maade som August 
og have en lignende Hue paa Hovedet, dog med den Forskel, 
at deres Apex kun er en tynd Naal, og ikke som Pontifex 
maximus' en iøjnefaldende korsformig Prydelse. Det er aaben- 
bart Præster, formodentlig Fiamines; thi den yngre har en 
tynd Stok i sin højre Haand; med en saadan var Flamen 
dialis, naar han gik hen til en Offerhandling, forsynet, for at 
holde Alt, hvorved der kunde tænkes at klæbe nogen Uren- 
hed, borte fra sig. Det er en nærliggende Slutning, at det nys 
omtalte savnede Stykke af Frisen, i det mindste for en stor Del 
maa have været optaget af Præster, særlig Pontifices, thi lige 
bagved de omtalte Flamines finde vi en Person med Togaen 
trukket op over Hovedet og en langskaftet Øxe over Skuldren, 
der ogsaa maa være en Præst. Det er vel Rex sacrificulus, 
som saaledes slutter Præsternes Tog. Derefter kommer en 
talrig Skare, der vel maa betegnes som Augusts Familie. 
Det er ikke blot Mænd, men ogsaa Kvinder og Børn. Der er 
vistnok tænkt paa bestemte Personer, men vi have ondt ved 
at give dem bestemte Navne; thi der er ingen skarp Portræt- 
karakteristik; de fleste af dem ligne hinanden alt for meget. 
Man kunde være tilbøjelig til at antage den forreste, en ældre 
Mand med Togaen op over Baghovedet, for Agrippa; men 
ved Benævnelsen af de andre Personer viser der sig saa 
store Vanskeligheder, at det er raadeligst ikke at gøre noget 
Forsøg. 
Paa den venstre Side er Fremstillingen mere ensformig. 
Parvis skrider den lange Række af Senatorer fremad i folde- 
rige Togaer med Senatorsko og med Guldringen paa den 
fjerde Finger. I Spidsen gaar Liktorer med. Fasces; lidt læn- 
gere tilbage to Camilli, den ene i Forgrunden helt synlig med 
Kanden i den højre og Røgelseskarret, acerra, i den venstre 
Haand. Dette er en lille firkantet Kasse af drevet Metal med 
Offerforestillinger paa; en Fløjtespiller og en Trefod skelnes 
8 
